Diari Oficial de la Generalitat Valenciana


Sumari del DOGV 6725, del 01-03-2012 (2012/1946)

RESOLUCIÓ de 21 de febrer de 2012, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció de la Fundació Dénia Tercer Mil·lenni de la Comunitat Valenciana i l'obertura del procediment de la seua liquidació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6725

Data del DOGV
:   01-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/1946


Data del document
:   21-02-2012

Organisme emissor
:   Conselleria de Justícia i Benestar Social

Tipus de document
:   Resolució

RESOLUCIÓ de 21 de febrer de 2012, del secretari autonòmic de Justícia de la Conselleria de Justícia i Benestar Social, per la qual s'acorda inscriure l'extinció de la Fundació Dénia Tercer Mil·lenni de la Comunitat Valenciana i l'obertura del procediment de la seua liquidació. [2012/1946]  
Vist l'expedient incoat per a l'extinció de la Fundació Dénia Tercer Mil·lenni de la Comunitat Valenciana, d'acord amb els següents,  
  
Fets  
  
Primer. La Fundació Dénia Tercer Mil·lenni de la Comunitat Valenciana es va inscriure en el Registre de Fundacions de la Comunitat Valenciana en virtut de la Resolució de 28 de febrer de 2003, de la secretària general de la Conselleria de Justícia i Administracions Públiques.  
L'objecte i finalitat de la Fundació, segons els seus estatuts, és la promoció, potenciació i desenrotllament de la imatge de la ciutat de Dénia i el seu entorn, així com la qualitat de vida en eixe àmbit, amb actuacions de caràcter cultural, artístic, científic, mediambiental o sanitari que tinguen condicions de pervivència física o intel·lectual en la consciència col·lectiva, com ara: 1. L'embelliment de la ciutat de Dénia de cara al futur, amb caràcter general, sota el tema «Dénia més i més bonica». 2. El finançament de la construcció d'estàtues i, en general, de qualsevol tipus de monuments. 3. L'ordenació urbanística, del trànsit i de l'enjardinament dels diferents accessos a Dénia. 4. El finançament d'obres o actuacions d'interés cultural, històric, artístic o científic que pretenguen fomentar els fins referits.   
L'últim patronat que consta inscrit en el Registre de Fundacions de la Comunitat Valenciana segons la Resolució de 28 de febrer de 2003, de la secretària general de la Conselleria de Justícia i Administracions Públiques, és el següent :  
President: l'alcalde president de l'Ajuntament de Dénia, Miguel Ferrer Marsal. Vicepresident: José Bañó Mut. Secretari patró: el notari de Dénia, Gerardo V. Wichmann Rovira. Vocals: Francisco Carrió Company, Miguel Casado Asensio, Federico Cervera Devesa, Vicente-José Crespo Femenía, Joaquín Fluixà Morell, Raúl-Bernabé López López, Enrique Pla Tent, Juan-Vicente Postigo Puig José-Francisco Romany Puig i Juan Server Pérez.  
La dotació inicial de la Fundació és de catorze mil quatre-cents vint-i-quatre euros i vint-i-nou cèntims (14.424'29 euros) aportada en efectiu metàl·lic pels fundadors. La realitat de l'aportació dinerària s'acredita per mitjà de sengles certificats de la Caixa d'Estalvis de Múrcia i la Caixa Rural d'Alacant, incorporats a l'escriptura de constitució.  
  
  
Segon. La Sentència número 282/11, de 7 de novembre de 2011, dictada pel Jutjat de Primera Instància Número 12 d'Alacant, estima la demanda interposada per la Generalitat Valenciana contra la Fundació Dénia Tercer Mil·lenni de la Comunitat Valenciana, en els termes següents:  
«Que estimant íntegrament la demanda interposada per la Generalitat Valenciana representada per l'advocat de la Generalitat contra la Fundació Dénia Tercer Mil·lenni de la Comunitat Valenciana, declare l'extinció de la Fundació demandada per concórrer en la causa d'extinció prevista en l'article 32.c de la Llei 50/2002, de 26 de desembre, de Fundacions, amb la imposició de les costes a la part demandada.»  
  
  
Fonaments de dret  
  
Primer. L'article 9 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat, així com l'article 1 del Reglament Orgànic i Funcional de la Conselleria de Justícia i Benestar Social, aprovat per Decret 99/2011, de 26 d'agost, del Consell, determina que a esta Conselleria li correspon exercir, entre altres, les competències en matèria de fundacions.   
Segon. L'article 2 del Reglament de Fundacions de la Comunitat Valenciana, aprovat per Decret 68/2011, de 27 de maig, del Consell, establix que el Protectorat de les Fundacions de la Comunitat Valenciana l'exercix la conselleria competent en matèria de fundacions, i li correspon al conseller la titularitat del Protectorat, sense perjuí de la possibilitat de la seua delegació o desconcentració.  
  
  
Tercer. Esta Secretaria Autonòmica de Justícia és competent per a conéixer i resoldre el present expedient en virtut del que disposen els articles 46 i 47 de l'esmentat Reglament de Fundacions de la Comunitat Valenciana aprovat per Decret 68/2011, de 27 de maig del Consell.   
  
  
Quart. Declarada l'extinció de la Fundació, en virtut de resolució judicial, per Sentència número 282/11 a l'empara del que establixen els articles 31 i 32 de la Llei 50/2002, de 26 de desembre, de Fundacions, cal inscriure la declaració judicial de l'extinció de la Fundació Dénia Tercer Mil·lenni de la Comunitat Valenciana, així com acordar l'obertura del procediment de liquidació de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
  
Vistos els preceptes legals citats i la resta de preceptes generals de pertinent aplicació, resolc:  
  
Primer  
Inscriure en el Registre de Fundacions de la Comunitat Valenciana la declaració judicial d'extinció de la Fundació Dénia Tercer Mil·lenni de la Comunitat Valenciana, en els termes de la Sentència núm. 282/11, de 7 de novembre de 2011, dictada pel Jutjat de Primera Instància Número 12 d'Alacant, transcrits en el fet segon de la present resolució.   
  
  
Segon  
Acordar l'obertura del procediment de liquidació de la Fundació Dénia Tercer Mil·lenni de la Comunitat Valenciana.  
Cal notificar la present resolució, que no posa fi a la via administrativa, i es pot interposar en contra recurs d'alçada en el termini d'un mes, comptador des de l'endemà de la notificació, davant del conseller de Justícia i Benestar Social, tot això de conformitat amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com l'article 28 h) de la Llei 5/1983, de 30 de desembre, del Consell. Tot això, sense perjuí que puga interposar qualsevol altre recurs que estime pertinent.  
  
València, 21 de febrer de 2012.- El secretari autonòmic de Justícia: Antonio Gastaldi Mateo.